Diari Oficial de la Generalitat Valenciana


Sumari del DOGV 3216, del 02-04-1998 (1998/2427)

RESOLUCIÓ 18 de març de 1998, per la qual es convoca l'alçament d'actes prèvies a l'ocupació de les finques afectades pel Projecte Xarxa de Distribució de Gas Natural per a Usos Industrials de Banyeres de Mariola, al terme municipal de Banyeres de Mariola (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/2427


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ 18 de març de 1998, per la qual es convoca l'alçament d'actes prèvies a l'ocupació de les finques afectades pel Projecte Xarxa de Distribució de Gas Natural per a Usos Industrials de Banyeres de Mariola, al terme municipal de Banyeres de Mariola (Alacant). [1998/Q2427]
  
Mitjançant la Resolució d'aquest Servei Territorial d'Indústria i Energia, de data 20 de febrer de 1998, ha sigut aprovat el projecte d'execució i autoritzades les instal·lacions de la xarxa de distribució de gas natural per a usos industrials de Banyeres de Mariola, al terme municipal de Banyeres de Mariola (Alacant). Declarada la utilitat pública i la urgent ocupació de conformitat amb allò que es disposa en l'article 10 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, escau la iniciació del procediment d'expropiació.
  
En virtut d'això, aquest Servei Territorial, tot complint allò que es disposa en l'article 52 de la Llei d'Expropiació Forçosa, ha resolt convocar les persones titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix el article ans esmentat, dur a cap l'alçament d'actes prèvies a l'ocupació i, si escau, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Podran fer-se acompanyar dels seus perits i d'un notari, si ho consideren oportú, amb les despeses a càrrec seu.
  
Els alçaments tindran lloc el pròxim dia 16 d'abril a Banyeres de Mariola.
  
D'aquesta convocatòria s'informarà a cada persona interessada mitjançant l'oportuna cèdula de citació individual, i es comunicarà que aquesta publicació es realitza, igualment, als efectes que determina l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, en els casos de titular desconegut, d'acord amb el que s'indica en l'annex.
  
En l'expedient d'expropiació, Enagas, SA, assumirà la condició de beneficiària.